ora leonum, lacu clausus, euadere potuisset propheta.
Sacramenta olim dedisse nos memini, quod contemp-
tu lucis istius, et desperatione uitae, defensa-
re rem publicam deberemus. Iam tunc promisi
mei corporis uilitatem, et spopondi hanc impe-
ratoribus fidem, nec tamen michi ullus tunc reg-
na celestia promittebat. Quid Christo sponden-
tibus faciendum est si hoc potuimus miliciae deuotio-
ne promittere? Quin immo fortissimi commilitones
olim, deuotas animas, subdamus pretiosissime pas-
sioni, sit nobis uirilis animus, fides inuiolata
permaneat. Iam cerno ante tribunal Christi stantes
eos, quos neci paulo ante satelles regius deputauit.
Illa uera gloria est, que aeternitatem beatam uite huius
breuitate mercatur. Equales omnes animo, una
uoce, responsum satellitibus demus. Id nuntia.
Milites quidem caesar tui sumus, et ad defensionem
rei publice, romana arma suscepimus, nec um-
quam aut desertores bellorum, aut proditores militie

